Diari Oficial de la Generalitat Valenciana


Sumari del DOGV 3218, del 06-04-1998 (1998/2166)

RESOLUCIÓ de 6 de març de 1998, de la Subsecretaria del Secretariat del Govern i Relacions amb les Corts de la Conselleria de Presidència de la Generalitat Valenciana, per la qual es disposa la publicació del Conveni de col·laboració entre el Ministeri de Sanitat i Consum i la Comunitat Valenciana per fer activitats específicament adreçades a conèixer la seroprevalença del virus de la immunodeficiència humana (VIH) en la població general, a través de les mostres de sang sobreres d'alguns programes mitjançant el procediment d'anònims no relacionats.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3218

Data del DOGV
:   06-04-1998

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   1998/2166


Data del document
:   06-03-1998

Organisme emissor
:   Conselleria de Presidència

Tipus de document
:   Resolució

RESOLUCIÓ de 6 de març de 1998, de la Subsecretaria del Secretariat del Govern i Relacions amb les Corts de la Conselleria de Presidència de la Generalitat Valenciana, per la qual es disposa la publicació del Conveni de col·laboració entre el Ministeri de Sanitat i Consum i la Comunitat Valenciana per fer activitats específicament adreçades a conèixer la seroprevalença del virus de la immunodeficiència humana (VIH) en la població general, a través de les mostres de sang sobreres d'alguns programes mitjançant el procediment d'anònims no relacionats. [1998/X2166]
  
Subscrit, després de la tramitació prèvia reglamentària, entre el Ministeri de Sanitat i Consum i la Comunitat Valenciana, el dia 8 de setembre de 1997, un Conveni de col·laboració per fer activitats específicament adreçades a conèixer la seroprevalença del virus de la immunodeficiència humana (VIH) en la població general, a través de les mostres de sang sobreres d'alguns programes mitjançant el procediment d'anònims no relacionats, i en compliment del que estableix l'article 8.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat Conveni, que ha quedat inscrit en el Registre de Convenis amb el número 0011/98, i que figura com a annex d'aquesta resolució.
  
València, 6 de març de 1998.- La subsecretària del Secretariat del Govern i Relacions amb les Corts: Catalina Escuín Palop.
  
Conveni de col·laboració entre el Ministeri de Sanitat i Consum i la Comunitat Valenciana per fer activitats específicament adreçades a conèixer la seroprevalença del virus de la immunodeficiència humana (VIH) en la població general, a través de les mostres de sang sobreres d'alguns programes mitjançant el procediment d'anònims no relacionats
  
Madrid, 8 de setembre de 1997.
  
REUNITS
  
D'una banda, l'excel·lentíssim senyor José Manuel Romay Beccaría, ministre de Sanitat i Consum, en exercici de la delegació de competències efectuada per l'acord del Consell de Ministres del 21 de juliol de 1995 (BOE de 4 d'agost).
  
De l'altra banda, l'honorable senyor Joaquín Farnós Gauchía, conseller de Sanitat de la Generalitat Valenciana, facultat per l'acord del ple del Consell del dia 2 de setembre de 1997.
  
L'administració general de l'estat, a través del Ministeri de Sanitat i Consum, participa en aquest conveni fent ús de la competència que sobre coordinació general de sanitat li atribueix l'article 149.1.16 de la Constitució Espanyola.
  
La Comunitat Valenciana hi participa fent ús de la competència exclusiva en matèria de sanitat i higiene assumida pels articles 31 i 38 del seu Estatut d'Autonomia, aprovat per la Llei Orgànica 5/1982, d'1 de juliol.
  
EXPOSEN
  
Primer
  
Els problemes de salut més importants que pateix la societat espanyola requereixen un coneixement correcte de la seua magnitud, per adoptar-hi les mesures preventives oportunes per part dels sectors implicats.
  
Segon
  
La síndrome d'immunodeficiència adquirida és, actualment, un problema prioritari de la salut pública. Se n'han declarat fins el 31 de desembre de 1996 un total de 43.218 casos, dels quals el 64,4% corresponen a usuaris de drogues per via parenteral.
  
Tercer
  
La vigilància epidemiològica de la Sida, una malaltia que apareix alguns anys després de la infecció del seu agent causal, el VIH, tot i que és fonamental, no permet un coneixement actualitzat de l'epidèmia. Això fa desitjable millorar la vigilància epidemiològica de la infecció del VIH per poder-hi aplicar mesures de prevenció més eficaces.
  
Quart
  
Ambdues parts tenen entre els seus objectius de fer activitats adreçades a prevenir la infecció pel VIH mitjançant programes que permeten un coneixement millor de l'extensió de la infecció pel VIH.
  
Per tot això, ambdues parts acorden subscriure aquest conveni que s'adapta al que estableix l'acord del Consell de Ministres del 2 de març de 1990, té naturalesa administrativa i es regeix pel que disposen els apartats 1.c i 2 de l'article 3 de la Llei 13/1995, de 18 de maig, de Contractes de les Administracions Públiques, i l'article 6 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, d'acord amb les següents estipulacions.
  
ESTIPULACIONS
  
Primera
  
El Ministeri de Sanitat i Consum acorda amb la Generalitat Valenciana col·laborar per posar en marxa el Programa de monitorització de la seroprevalença en centres de malalties de transmissió sexual durant enguany.
  
Aquest conveni durarà des de la seua signatura fins el 31 de desembre de 1997.
  
Segona
  
El Ministeri de Sanitat i Consum assumeix les obligacions següents:
  
a) Proporcionar a la Conselleria de Sanitat de la Comunitat Valenciana, a través de la Secretaria del Pla Nacional sobre la Sida, la informació, l'assessorament i la col·laboració que se li sol·liciten per a posar en marxa les activitats que són objecte d'aquest conveni.
  
b) Realitzar, a través del suport tècnic de l'Institut de Salut Carles III, la detecció d'anticossos del VIH mitjançant les tècniques adients.
  
Tercera
  
La Comunitat Valenciana assumeix les obligacions següents:
  
Aportar el personal i els mitjans necessaris per a l'obtenció de les mostres, així com emmagatzemar-les i enviar-les periòdicament, en paquets de tancament hermètic, des del centre corresponent de la comunitat autònoma fins el centre de referència que farà les proves.
  
Quarta
  
Pel que fa a l'article 6.2.e de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, ambdues parts consideren que no cal establir un organisme específic per a la gestió d'aquest conveni.
  
Cinquena
  
Les qüestions que puguen sorgir sobre la interpretació, la modificació, els efectes i l'extinció d'aquest acord, seran resoltes per comú acord de les parts sotasignades. Si no hi ha acord, seran del coneixement i la competència de l'ordre jurisdiccional contenciós administratiu.
  
I, d'acord amb tot això, signen en triple exemplar aquest conveni al lloc i en la data de l'encapçalament.
  
El ministre de Sanitat i Consum,
  
José Manuel Romay Beccaría
  
El conseller de Sanitat,
  
Joaquín Farnós Gauchía